BG
L 3/8
Официален вестник на Европейския съюз
5.1.2023 г.
РЕГЛАМЕНТ ЗА ИЗПЪЛНЕНИЕ (ЕС) 2023/53 НА КОМИСИЯТА от 4 януари 2023 година за разрешаване на употребата на препарат от Pediococcus acidilactici CNCM I-4622 като фуражна добавка за всички видове животни (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него, като има предвид, че: (1)
В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
(2)
В съответствие с член 7, параграф 1 от Регламент (ЕО) No 1831/2003 беше подадено заявление за разрешаване на употребата на препарат от Pediococcus acidilactici CNCM I-4622.
Посоченото заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
(3)
Заявлението се отнася до разрешаването на препарат от Pediococcus acidilactici CNCM I-4622 като фуражна добавка за всички видове животни, която да бъде класифицирана в категорията „технологични добавки“ и във функционалните групи „регулатори на киселинността“ и „подобрители на хигиенните условия“.
(4)
В становището си от 29 юни 2022 г. (2) Европейският орган за безопасност на храните („Органът“) заключи, че при предложените условия на употреба препаратът от Pediococcus acidilactici CNCM I-4622 не се отразява неблагоприятно върху здравето на животните и безопасността на потребителите, нито върху околната среда.
Той заключи също така, че добавката се счита за респираторен сенсибилизатор, но не и дразнещ очите/кожата или кожен сенсибилизатор.
Освен това Органът стигна до заключението, че препаратът има потенциал да намали pH и растежа на колиформи в течните фуражи.
Органът също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
(5)
При оценката на препарата от Pediococcus acidilactici CNCM I-4622 беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени.
Поради това употребата на посочения препарат следва да бъде разрешена.
Комисията счита, че е необходимо да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на ползвателите на добавката.
(6)
Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
ПРИЕ НАСТОЯЩИЯ РЕГЛАМЕНТ:
Член 1 1.
Разрешава се употребата на посочения в приложението препарат, който принадлежи към категорията „технологични добавки“ и към функционалната група „регулатори на киселинността“, като добавка при храненето на животните при спазване на условията, определени в същото приложение. 2.
Разрешава се употребата на посочения в приложението препарат, който принадлежи към категорията „технологични добавки“ и към функционалната група „подобрители на хигиенните условия“, като добавка при храненето на животните при спазване на условията, определени в същото приложение.
(1) ОВ L 268, 18.10.2003 г., стр. 29. (2) EFSA Journal (Бюлетин на ЕОБХ) 2022;20(8):7424.